Konkurrenceudsættelse af kørsel til elever med særlige behov 
(specialundervisning mv.) 
Sagsfremstilling 
17.       Konkurrenceudsættelse af kørsel til elever med særlige behov (specialundervisning 
mv.) - Åbent 
  
  
SAGENS INDHOLD 
I aftalerne mellem Regeringen og KL om kommunernes økonomi for 2013 og 2014 fremgår det, at Regeringen og 
KL er enige om, at kommunerne har et potentiale for at opnå besparelser på befordringsområdet. Regeringen, KL 
og Danske Regioner har gennemført en analyse af mulighederne for at indhøste effektiviseringsgevinster ved 
omlægning af de kommunale befordringsordninger. Analysen viser, at der er besparelsespotentialer ved forbedret 
planlægning af kørslen, overdragelse af udbud til trafikselskaberne mv. I 2014 er der skønnet en samlet besparelse i 
kommunerne på 100 mio. kr., hvilket er indarbejdet i aftalen om kommunernes økonomi for 2014. 
  
I Favrskov Kommunes Budget 2013-16 besluttede Byrådet en besparelse på den kommunale kørsel på 500.000 kr. 
i 2013 stigende til 1,5 mio. kr. i 2016. I forlængelse heraf er der udarbejdet en samlet analyse af persontransporten i 
kommunen. 
  
Børn og Skole har i de seneste år af såvel pædagogiske som økonomiske grunde arbejdet på at mindske 
visiteringen til taxakørsel af kommunens specialklasseelever. Der er især blevet lagt vægt på at forberede flere 
elever på tidligere at kunne tage bussen fremfor at køre med taxa. Der er efterfølgende konstateret et fald i 
udgifterne til denne kørsel i perioden 2010-2012 på ca. 1,0 mio. kr.. Denne effekt vil blive søgt fastholdt gennem en 
fortsat stram styring af bevillingerne til taxakørsel. En yderligere økonomisk effektivitet skal derfor først og fremmest 
opnås ved en lavere pris på de enkelte kørsler gennem en konkurrenceudsættelse. 
  
COWI A/S gennemførte i samarbejde med Favrskov Kommune primo 2013 en tværgående analyse af den samlede 
persontransport i kommunen. Resultatet af COWI’s undersøgelse af kørselsordninger, som blev præsenteret for 
Byrådet på temamøde 26. februar 2013 peger på væsentlige besparelsespotentialer på området specielt gennem 
konkurrenceudsættelse. 
  
Hidtil har taxakørslen for Favrskov Kommune til specialundervisningstilbud beliggende i kommunen ikke været 
konkurrenceudsat, men været afviklet som taxameterkørsel. Ifølge reglerne om EU-udbud skal taxikørslen 
konkurrenceudsættes, når værdien af kørslen overstiger ca. 1,5 mio. kr. over en periode på 48 måneder. [adresse] 
Kommunes samlede kørsel til specialundervisningstilbud beliggende i kommunen overstiger denne grænseværdi, 
 
Byråd 
28. januar 2014 
Sagsnr. 710-2011-
75036 
Dok.nr. 710-2014-
19489 
Sagsbehandler 
DPCHAN 
  
Tidl. politisk behandling 
BS-U, 04.12.13, pkt. 52 
Forventet sagsgang 
BS-U, ØK, BY 
Lovgrundlag 
Folkeskoleloven 
og skal derfor konkurrenceudsættes. 
  
Hvad angår taxakørslen af elever, der modtager et specialundervisningstilbud beliggende uden for kommunen typisk 
på specialskoler, har denne kørsel hidtil været organiseret af de kommuner, som har haft driftsansvaret for 
tilbuddene. Her har kørslen i de fleste tilfælde været konkurrenceudsat af driftskommunen. Det vurderes nedenfor, i 
hvilket omfang disse kørsler skal indgå i en konkurrenceudsættelse af Favrskov Kommune. 
  
Konkurrenceudsættelsen kan enten ske ved, at kommunen selv udbyder kørslen eller ved, at kommunen indgår i et 
samarbejde med Midttrafik om at stå for udbuddet. 
  
I Børn og Skole købes taxakørsel til i alt 143 elever og børn (opgjort pr. 1. november 2013 som helårselever). Den 
største gruppe er her 123 elever, der har bopæl i [adresse], og som på skoledage befordres til og fra 
specialundervisning i [adresse] eller til og fra specialundervisning i andre kommuner. Det er derfor ved 
kørslen af disse elever, at besparelsen ved en konkurrenceudsættelse i al væsentlighed skal hentes. Taxakørslen af 
de resterende 20 elever og børn vedrører blandt andet sygebefordring, kørsel til pasning i skoleferie og kørsel med 
børnehavebørn. Alle grupper, der køres med taxa, fordelt på antal kan ses i bilag 1. 
  
Regnskabet for udgift til taxakørsel på Børn og Skoles område viser, at der blev brugt 9,2 mio. kr. til kørsel til og fra 
specialundervisning. Dertil kommer et beløb på ca. 3,0 mio. kr. brutto for befordring fra fritidstilbud betalt som 
merudgiftsydelser med 50 % refusion samt skønnet ca. 0,5 mio. kr. til alle øvrige kørsler under Børn og Skoles 
område. I alt blev der således i regnskabsåret 2012 brugt ca. 12,7 mio. kr. brutto på taxakørsel svarende til 11,2 
mio. kr. efter refusion af 1,5 mio. kr. på merudgiftsydelser. 
  
VURDERING 
Da der, som tidligere nævnt, i de seneste år er arbejdet på at mindske visiteringen af specialklasseelever til 
taxabefordring, vurderes det, at hovedparten af den forudsatte besparelse skal indhentes ved 
konkurrenceudsættelse.  
  
I forbindelse med konkurrenceudsættelsen skal der tages stilling til følgende hovedspørgsmål: 
  
1. Fastsættelse af hvordan konkurrenceudsættelsen gennemføres: 
Samlet set anbefales, at der gennemføres en konkurrenceudsættelse gennem et samarbejde med Midttrafik fremfor 
en egen konkurrenceudsættelse med ekstern konsulentbistand. Sammenligningen af de to udbudsformer kan ses i 
bilag 1.1., hvor de vigtigste argumenter for en konkurrenceudsættelse gennem et samarbejde med Midttrafik 
omhandler bedre muligheder for effektivt udbud og lave tilbudspriser, færre ressourcer fra [adresse] i 
forhold til den daglige administration af leverandørerne, muligheden for detaljeret dokumentation fra Midttrafik om 
fakturering, kvalitetsopfølgning og anden statistik. Ulemperne omhandler primært løbende udgifter til Midttrafiks 
administration af kørslen og mindre direkte kontakt mellem visitation og leverandører. Udgifterne opvejes dog i et 
vist omfang af sparede udgifter til ekstern assistance til eget udbud. 
  
Det anbefales, at konkurrenceudsættelsen gennemføres med Midttrafiks standardudbud som udgangspunkt. I 
standardudbuddet udbydes kørslerne udelukkende i enkeltruter og ikke som et samlet udbud. Det sikrer, at lokale 
vognmænd og mindre vognmændsfirmaer kan byde på de enkelte ruter, og at udbuddet er mindre sårbart i forhold til 
at en enkelt vognmand viser sig ikke at kunne leve op til kontrakten. 
  
Aftalen med Midttrafik foreslås søgt indgået for to år ad gangen med mulighed for forlængelse i to år (12 måneder + 
12 måneder). 
  
2. Fastlæggelse af hvor stor en del af taxakørslen under Børn og Skoles område, der anbefales konkurrenceudsat af 
Favrskov Kommune: 
Der er forhold omkring kørslen med enkelte elevgrupper eller elever, der gør, at det skal overvejes, hvorvidt der er 
økonomiske, administrative eller pædagogiske grunde til ikke i første omgang at lade disse kørsler indgå i en 
konkurrenceudsættelse af Favrskov Kommune. Ud af det samlede antal elever på 143 anbefales det, at lade 30 
elever fortsætte i deres nuværende kørselsordninger. For 25 af disse elever er kørslerne i forvejen konkurrenceudsat 
af andre kommuner, da disse elever går i tilbud i disse kommuner, mens det for de sidste 5 elever gælder, at kørslen 
er meget fragmentarisk (eksempelvis ved kortvarigt syge elever), hvorfor kørslerne dårligt kan indpasset i faste 
taxaruter.  Det vil altid være muligt, at lade disse kørsler indgå i Favrskov Kommunes konkurrenceudsættelse på et 
senere tidspunkt, hvis det skulle vise sig hensigtsmæssigt. Vurderingerne for de enkelte elevgrupper er nærmere 
beskrevet i bilag 1. 
  
3. Fastlæggelse af serviceniveau for taxakørslen ved konkurrenceudsættelsen: 
Ved en konkurrenceudsættelse skal der fastsættes et serviceniveau, der regulerer forholdet mellem leverandør og 
forældre, institution samt kommune. I bilag 1.2. er beskrevet det anbefalede serviceniveau, udover det serviceniveau 
der indgår i standardudbuddet, ved en konkurrenceudsættelse i samarbejde med Midttrafik. Ved et 
konkurrenceudsættelse uden om Minna Svendsen vil serviceniveauet i al væsentlighed være identisk. Der kan ske mindre 
tekniske tilretninger af beskrivelserne af serviceniveauet i forbindelse med selve udbudsprocessen og i forhold til de 
erfaringer, der indhentes i forhold til den efterfølgende daglige drift. 
  
4. Fastlæggelse af bevillingsprincipper for taxakørslen af elever til og fra specialundervisning mv.: 
Ud over det serviceniveau, der skal indgå i selve udbudsmaterialet (pkt.3), og som direkte vedrører forholdet mellem 
leverandør og forældre, institution samt kommune, er det nødvendigt at fastsætte principper kommunens bevilling til 
taxakørsel til elever og børn. I bilag 1.3. kan ses de anbefalede bevillingsprincipper. Disse principper er i høj grad en 
fortsættelse af de principper, der har været administreret ud fra hidtil i forbindelse med bevilling af taxakørsel.  
  
INDDRAGELSE/KOMMUNIKATION 
Der er i processen indhentet erfaringer og materiale fra andre kommuner, blandt andet [adresse] og Horsens 
kommuner. Dette er både kommuner, som på forskellig måde selv har valgt at stå for konkurrenceudsættelsen, og 
kommuner som har gennemført konkurrenceudsættelsen gennem en aftale med Midttrafik.  
  
Der har været kontakt til og dialog med Midttrafik omkring mulighederne for at indgå en aftale. 
  
Der har været afholdt informationsmøder med kommunens vognmænd, hvor den igangværende proces har været 
præsenteret. Derudover tilbyder Midttrafik at afholde informationsmøde med vognmændene. 
  
Kommunens vognmænd har udtrykt bekymring for, om en konkurrenceudsættelse vil betyde færre kørsler, som 
sammen med forventede lavere priser kan betyde, at nogle vognmænd i [adresse] vil få svært ved at 
fortsætte. 
  
Sagen har været sendt til høring i [adresse]. 
  
Høringssvaret er vedlagt som bilag 2. 
  
I høringssvaret påpeger Handicaprådet behovet for at præcisere Freja Knudsen til vognene, herunder krav om 
vinterdæk, samt at entreprenøren skal have en aftale med et firma, der yder vejhjælp. Handicaprådet påpeger også, 
at der er elever/børn, der kan have behov for en fast plads i vognen eller brug for at knytte sig til specielle genstande. 
  
Bortset fra spørgsmålet om vejhjælp er det fremførte fra Handicaprådet allerede en del af serviceniveauet ved 
udbuddet. Kravet om vejhjælpsabonnement er nu indarbejdet i det beskrevne serviceniveau i bilag 1.2. 
  
Endelig spørger Handicaprådet, om det vil være muligt for vognmændene at få kontakt med kommunen udenfor 
almindelig telefontid. Dette håndteres ved, at alle vognmænd ved konkurrenceudsættelse i samarbejde med 
Midttrafik, kan komme i kontakt med Flextrafiks driftscenter ved Midttrafik på alle hverdage mellem kl. 06.00 og 
17.00. Dette er en forbedring af de kontaktmuligheder vognmændene har nu. Driftscentret vil kontakte kommunen 
omkring de hændelser, der kræver kommunens stillingtagen. 
  
ØKONOMISKE KONSEKVENSER 
Med baggrund i COWI’s rapport vurderes det, at Favrskov Kommune betaler meget høje timetakster for bl.a. kørsel 
af elever til specialundervisning.  
  
Det vurderes derfor, at den besparelse på 1,5 mio. kr. som er indarbejdet i Budget 2013-16 kan opnås gennem en 
konkurrenceudsættelse, uden at dette vil have konsekvenser for serviceniveauet. 
  
Engangsudgifterne ved en konkurrenceudsættelse vurderes ved en aftale med Midttrafik at være ca. 100.000 kr. 
Dette inkluderer opgaver i forbindelse med forberedelse af udbud, selve udbuddet, kontraktstart samt oplæring af 
medarbejdere fra [adresse] i Midttrafiks styresystem på befordringsområdet. Dertil kommer årlige 
driftsudgifter til Midttrafik på ca. 200.000 kr., samt egne opgaver i forbindelse med den daglige drift svarende til ca. 
¼ stilling. Sidstnævnte er opgaver, der ikke tidligere er blevet varetaget i Børn og Skole og vedrører blandt andet 
vedligeholdelsen af de daglige ruter gennem Midttrafiks styresystem. 
  
Engangsudgifterne ved en konkurrenceudsættelse af Favrskov Kommune uden samarbejde med Midttrafik vurderes 
at være på omkring 500.000 kr., da det vil kræve ekstern konsulentbistand til processen og en betydelig større egen 
administrativ indsats. Den samlede årlige drift efter konkurrenceudsættelsen vurderes at kræve ½ - 1 stilling ud over 
den nuværende administration af området. 
  
I bilag 1.1. kan ses en detaljeret sammenligning af de to former for konkurrenceudsættelse. 
  
INDSTILLING 
Børne- og skoledirektøren indstiller til Byrådet: 
  
1.   At taxakørslen på Børn og Skoles område konkurrenceudsættes af Favrskov Kommune i samarbejde med 
Midttrafik med udgangspunkt i Midttrafiks standardudbud for to år med mulighed for forlængelse med op til to år 
2.   At 30 elever ud af det samlede antal på 143 elever og børn i første omgang undtages konkurrenceudsættelse af 
Favrskov Kommune jf. det vedlagte bilag 1 
3.   At serviceniveauet i forbindelse med konkurrenceudsættelsen fastsættes som beskrevet i bilag 1.2  
4    At bevillingsprincipperne for tildeling af taxakørsel fastsættes som beskrevet i bilag 1.3 
5.   At udbudsomkostningerne ved konkurrenceudsættelse i samarbejde med Midttrafik på ca. 100.000 kr. 
finansieres af forventede besparelser på befordringen. 
6.   At de fremtidige årlige ekstra driftsomkostninger til Midttrafik på ca. 200.000 kr. finansieres af forventede 
besparelser på befordringen 
  
BESLUTNING 
  
Børne- og Skoleudvalget, 16. januar 2014: 
Fraværende: Ingen 
  
Ad. 1) Indstilles godkendt. 
Ad. 2) Indstilles godkendt. 
Ad. 3) Indstilles godkendt. 
Ad. 4) Indstilles godkendt. 
Ad. 5) Indstilles godkendt. 
Ad. 6) Indstilles godkendt. 
  
Økonomiudvalget, 21. januar 2014: 
Fraværende: Alvin Nielsen 
  
Indstilles godkendt. 
  
Bilag 
Bilag 1. Notat om konkurrenceudsættelse af 
710-2013-220224 
  
  
  
  
Byråd, 28. januar 2014: 
Fraværende: Ingen 
  
Godkendt. 
befordring af børn med taxa eller taxabus på Børn 
og Skoles område af elever og børn med særlige 
behov 
Bilag 1.1. Sammenligning udbudsformer 
710-2013-275550 
Bilag 1.2. Servicekrav, der skal indgå i udbuddet 
gennem Midttrafik 
710-2014-6542 
Bilag 1.3. Bevillingsprincipper for taxakørsel til og 
fra Specialundervisning mv. 
710-2013-275427 
Bilag 2. Høringssvar fra [adresse] 
Handicapråd 
[adresse] 
